วันนี้เดินๆว่าจะทานร้านใหม่ๆที่ CTW ร้านไหนดี พอเจอร้านนี้ก็เลยลองๆดู
ก็สั่งกันมาคนละอย่างค่ะ

- ชุดข้าวหน้าปลาไหล 225 บาท เสริฟพร้อมสลัด ซุป และไอศกรีมรสวะนิลา หน้าตาปลาไหลน่าทานมาก มาพร้อมไข่หวาน 2 ชิ้นและของดอง ข้าวมันๆเหนียวๆนุ่มๆดีค่ะ ชอบๆ ปลาไหลก็ไม่คาว ก้างไม่ค่อยมี กินสบายอร่อยดีค่ะ ชอบเลย ส่วนสลัดจะเป็นประมาณมัน เผือก แครอท ใส่น้ำสลัดครีม น่าจะมีผักมั่งแต่ไม่มี แต่รสชาติดีค่ะ ส่วนซุปก็เป็นสาหร่ายกะเต้าหู้รสชาติใช้ได้ เหมือนทั่วไปค่ะ ส่วนถ้วยเล็กเป็นหมูผัดซีอิ๊วใส่หัวหอมใหญ่ เฉยๆค่ะ

- ชุดเทมปุระกุ้ง 215 บาท เสริฟพร้อมสลัด ซุป และไอศกรีมรสวะนิลา ข้าวมันๆเหนียวๆนุ่มๆดีค่ะ ส่วนกุ้งออกจะแป้งหนาและมันไปหน่อย เหนียวนิดๆด้วย ดูไม่ค่อยร้อนๆกรอบๆ เลยเฉยๆค่ะ ส่วนเครื่องเคียงที่เสริฟมาพร้อมกันก็แนวเดียวกับชุดปลาไหลค่ะ

- ชุดชาบูหมู 265 บาท พนักงานบอกว่าจะต้มเองหรือให้ต้มมาให้ พวกเราบอกจะต้มเอง แต่พนักงานแนะนำว่าโต๊ะเล็ก อาจวางไม่พอ ก็เลยให้ต้มมาให้ก็ได้ พอมาเสริฟ ตกใจเลย หม้อใหญ่มาก ประมาณหม้อสุกี้ ดีแล้วต้มมาให้ แต่เครื่องก็ไม่ได้มาก ตามราคา ที่เยอะๆมีแต่น้ำซุปค่ะ 55 รสชาติน้ำซุปธรรมดาค่ะ ในชุดก็จะมีหมู เส้นบุก ผักกะหล่ำ แครอท ผักเขียวเข้มๆ เห็ดเข็มทองหน่อยนึง เห็ดออริจิหน่อยนึง รวมๆดูไม่ค่อยคุ้มเท่าไหร่ แต่ว่าก็ทานคล่องคอดีค่ะ

ร้านนี้จะมีทั้งแนวญี่ปุ่นพวกข้าวหน้าปลาดิบ พวกพิซซ่าญี่ปุ่น ข้าวปั้นหน้าต่างๆด้วยค่ะ และก็มีอาหารฝรั่งพวกสปาเก็ตตี้ด้วยค่ะ ก็มีหลากหลายแระเภทดี ก็มาลองกันได้นะคะ ^_^